Nerukkaatissanik eqqussuineq pillugu Kalaallit Nunaannut Nalunaarut nalunaarut

Nersutaatit nerisassaat pillugit inatsisip Kalaallit Nunaannut atulersinnera pillugu peqqussut nr. ... ...-imeersumi § 1, imm. 1 aamma imm. 3, nr. 1 aamma nr. 10, aamma § 7, imm. 2 naapertorlugu inuussutissanut, nunalerinermut aalisarnermullu ministerimit aqunneqartuni inuussutissanut, nerukkaatissanut uumasunullu nakorsaqarnermut tunngasuni Inuussutissalerinermut Aqutsisoqarfiup aamma Namminersorlutik Oqartussat Kalaallit Nunaanni suliassaat piginnaatitaanerilu pillugit nalunaarummi § 3, imm. 4 naapertorlugu:

**Kapitali 1**

*Atuuffia nassuiaatillu*

**§ 1.** Nerukkaatissanik Kalaallit Nunaannut eqqussuineq pillugu aalajangersakkanik nalunaarut aalajangersaavoq.

*Imm. 2.* § 4, imm. 1-imi aamma § 5-imi aalajangersakkat Kalaallit Nunaanniit avammut nioqqutissatut aalajangikkanut nerukkaatissanut ilaasinnaasunik nerukkaatissanik eqqussuisunut nerukkaatissiorfinnut taamaallaat atuupput.

*Imm. 3.* Nalunaarut nerukkaatissanik namminersortunit eqqussorneqartunut atuutinngilaq.

**§ 2.** Nalunaarummi uku imatut paasineqassapput:

1. "Nerukkaatissat (nersutaatit nerisassaat)": atortussiat imaluunniit tunisassiat tamarmik, tassunga ilanngullugit nerukkaatissanut akuutissiat, suliarineqarsimannginneri imaluunniit tamakkiisumik ilaannakuusumilluunniit suliarineqarsimaneri apeqqutaatinnagu, uumasunit nerineqartussanngorlugit aalajangikkat.
2. Nerukkaatissiorfik: inuk imaluunniit inuit imaluunniit inatsisitigut pisinnaatitaasoq pisussaatitaasorlu inuussutissalerinermi inatsimmi aalajangersakkat pineqartumit aqunneqartumi nerukkaatissiorfimmi eqqortinnerinut akisussaasoq.
3. Nerukkaatissanik eqqussuineq: Europamiut Peqatigiiffianni nunaniit imaluunniit Europamiut Peqatigiiffianni nerukkaatissiorfimmiit nalunaarsugaasoq imaluunniit akuerisaasoq aqqutigalugu isumaqatigiissutip avataaniittumit nunamiit Kalaallit Nunaannut nerukkaatissanik eqqussuineq.
4. Oqartussat piginnaatitaasut: Inuussutissalerinermut Aqutsisoqarfik imaluunniit nunat allat nerukkaatissaqarnikkut uumasullu nakorsaqarnikkut oqartussai.
5. "Tuniniaaneq": tunisinissaq siunertaralugu nerukkaatissanik pigisaqarneq, tassunga ilanngullugit tunisinissamik neqerooruteqarneq akissarsiaqarnikkulluunniit imaluunniit akissarsiaqarani allatigut nuussinerit, tassunga ilanngullugit tunisinertaa nassiussuinerlu allatigullu ingerlanneqartoq nuussinertaa.
6. Inuussutissanik tunisassiornermi uumasut atorneqartut: uumasut tamarmik, nerisassatut inuussutissanik tunisassiorneq siunertaralugu nerukkarneqartut, kinguaassiortinneqartut imaluunniit uumasuutigineqartut, tassunga ilanngullugit uumasut nerisassanut atorneqanngitsut, kisianni Europami Peqatigiiffimmi nalinginnaasumik nerisassanut atorneqartartuntu uumasunut ilaasut.

**Kapitali 2**

*Nerukkaatissiorfinnut piumasaqaatit*

**§ 3.** Nerukkaatissiorfiup eqqussuilluni ingerlataqarnera Inuussutissalerinermut Aqutsisoqarfimmi nalunaarsugaappat nerukkaatissanik Kalaallit Nunaannut taamaallaat eqqussuinissaq nerukkaatissiorfiit qulakkiissavaat.

*Imm. 2.* Inuussutissalerinermut Aqutsisoqarfiup nittartagaani [www.fvst.dk-mi nassaarineqarsinnaasumi eqqussuinermik ingerlataqarnerup nalunaarsugaanera pillugu immersugassamik nerukkaatissiorfiit atuissapput.</3<](http://www.fvst.dk/)

**§ 5.** Nerukkaatissiorfiit Kalaallit Nunaanniit avammut nioqqutissatut aalajangikkanik nerukkaatissanut akuusinnaasunik nerukkaatissanik eqqussuisut inuussutissaleriffiit pillugit Kalaallit Nunaannut nalunaarut malillugu nerukkaatissiorfittut nalunaarsugaassapput imaluunniit akuerineqarsimassallutik.

**§ 4.** Kalaallit Nunaanniit avammut nioqqutissatut aalajangikkanik nerukkaatissanik tuniniaanissaq siunertaralugu nerukkaatissat Kalaallit Nunaannut eqqunneqartut Europamiut Peqatigiiffianni nerukkaatissiorfittut nalunaarsugaasumiit imaluunniit akuerisaasimasumiit taamaallaat eqqussuinissaat nerukkaatissiorfiit qulakkiissavaat.

*Imm. 2.* Nerukkaatissat Kalaallit Nunaannut eqqussorneqartut aamma inussutissanik tunisassiornermi atorneqartunut uumasunut nerukkaatissatut aalajangikkat Europamiut Peqatigiiffianni nerukkaatissiorfittut nalunaarsugaasumiit imaluunniit akuerisaasimasumiit taamaallaat eqqussuinissaat nerukkaatissiorfiit qulakkiissavaat.

**Kapitali 3**

Nerukkaatissanik eqqussuineq Europamiut Peqatigiiffianni pisortanit nakkutigineqassaaq

**§ 6.** Nerukkaatissiorfiit qulakkiissavaat nerukkaatissat uku isumaqatigiissutip avataanniittumiit nunamiit Kalaallit Nunaannut taamaallaat eqqunneqassasut nerukkaatissat Europamiut Peqatigiiffianni nunami, tassunga ilanngullugu Danmarkimi, nerukkaatissanik pineqartunik nakkutilliinissamut akuerineqarsimasumi killeqarfimmi nakkutilliiffimmi pisortanit nakkutigineqarsimappat:

1. Nerukkaatissat uumasunit pisunit pileqqaarfeqartunik tunisassanik imaqartut.
2. nerukkaatissat uumasuniinngitsoq pileqqaarfeqartut eqqussuinissakkut killilersuiffigineqartut imaluunniit annertusisamik pisortanit nakkutigineqartut il.il.

**Kapitali 4**

*Pineqaatissiineq atuutilernerlu pillugit aalajangersakkat*

**§ 7.** Pineqaatissiissut sakkortunerusoq inatsimmik allamik pissuteqanngippat, § 3, imm. 1-imik imaluunniit §§ 4-6-mik unioqqutitsisumut akiliisitsilluni pineqaatissinneqarsinnaavoq.

*Imm. 2.* Unioqqutitsinernut ingerlatseqatigiiffinnit il.il. (inatsisitigut pisinnaatitaasoq pisussaatitaasorlu) unioqqutinneqartunut ingerlatseqatigiiffik taamatut akiliisitaanissamut akisussaatitaasinnaavoq.

**§ 8.** Nalunaarut ulloq ... ... 2022-mi atuutilissaaq.